Lenovo Center

Lenovo Center (pôvodne Raleigh Entertainment & Sports Arena a predtým RBC Center a PNC Arena) je krytá aréna v meste Raleigh v Severnej Karolíne v Spojených štátoch. Aréna má kapacitu 18 700 miest na ľadový hokej a 19 500 miest na basketbal, vrátane 61 apartmánov, 13 luxusných lóží a 2 045 miest na klubovej úrovni. Budova má tri haly a reštauráciu s kapacitou 300 miest.

Lenovo Center je domovom tímu Carolina Hurricanes z National Hockey League (NHL) a mužského basketbalového programu North Carolina State University. Aréna susedí so štadiónom Carter-Finley, ktorý je domovom futbalového tímu North Carolina State University, a s výstaviskom North Carolina State Fairgrounds. V rokoch 2000 až 2002 aréna hostila aj klub Carolina Cobras z Arena Football League. Je to štvrtá najväčšia aréna v ACC (po JMA Wireless Dome, KFC Yum! Center a Dean Smith Center) a ôsma najväčšia aréna v NCAA.

Aréna bola otvorená v roku 1999 s odhadovanými nákladmi na výstavbu vo výške 158 miliónov dolárov.https://www.newsobserver.com/news/local/article278163877.html Polovicu nákladov tvorili verejné zdroje, druhú polovicu hradil športový klub. V roku 2023 Hurricanes podpísal zmluvu s miestnou vládou na prenájom arény na 20 rokov.https://www.newsobserver.com/sports/nhl/carolina-hurricanes/article278231738.html

 História 
Myšlienka novej basketbalovej arény, ktorá nahradila Reynolds Coliseum, sa prvýkrát objavila v 80. rokoch pod víziou vtedajšieho trénera Wolfpack Jima Valvana. V roku 1989 NCSU Trustees schválil výstavbu arény s kapacitou 23 000 miest, ktorá bola neskôr zmenená na viacúčelovú halu. Výstavba bola dokončená v roku 1999. V rámci dohody Hurricanes prevzal správu arény.

V roku 2002 sa Raleigh Entertainment and Sports Arena (ESA) premenovala na RBC Center. RBC Bank, americká divízia Royal Bank of Canada (ktorej sídlo bolo v Raleigh), získala 20 ročné práva na pomenovanie za sumu 80 miliónov dolárov. Neskôr, v roku 2012 hala zmenila názov na PNC Arena. Od 12. septembra 2024 sa hala nazýva Lenovo Center po čínskej technologickej spoločnosti Lenovo, ktorej americké sídlo sa nachádza v neďalekom Morrisville. 

 Hokej 
Raleigh zažil svoj prvý zápas v NHL 29. októbra 1999, keď Hurricanes hostil v rámci otváracieho večera New Jersey Devils. Prvé Play-off série v zábavnej a športovej aréne sa konali v roku 2001, keď Hurricanes hostil Devils v Playoff Stanley Cupu. Hala hostila zápasy v Playoff Stanley Cupu aj vo finále Stanley Cupu 2002. Úspech tu zažil Hurricanes v roku 2006, kedy v aréne porazil Edmonton Oilers. V roku 2009 sa v aréne opäť hralo finále východnej konferencie. Play-off sa tu hralo aj v roku 2019 (proti New York Islanders) a v roku 2022 proti Boston Bruins.

V marci 2025 sa v aréne odohral zápas medzi ženskými tímami Minnesota Frost a Ottawa Charge v rámci profesionálnej hokejovej ligy žien. Frost vyhrala 5–0 pred 10 782 fanúšikmi.https://www.nhregister.com/sports/article/pwhl-releases-neutral-site-schedule-with-games-19925389.php

 Referencie 

Kategória:Štadióny v USA